OpenLLM-France/wikimedia huggingface dataset:
# 1027
## Esdeveniments

* Toluges (Rosselló): Primera assemblea de la Pau i Treva de Déu, als comtats catalans, sota presidència de l'Abat Oliba.
* Ibn Hazm compon El collaret de la coloma, un poema amorós platònic que renova la lírica
* Comença el calendari tibetà
* Guerra civil al Japó

## Naixements

* Guillem I d'Anglaterra

## Referències

* ↑ Fontana i Lázaro, Josep. La formació d'una identitat. Una història de Catalunya (paper). 4a ed.. Vic: Eumo (Universitat de Vic), 2014, p. 19. ISBN 978-84-9766-526-1 [Consulta: 3 gener 2015].
# 1300

L'any 1300 va ser un any comú del calendari julià.

## Esdeveniments

* 1 de setembre, Lleida (Principat de Catalunya): Jaume el Just hi funda l'Estudi General.
* Jaume II de Mallorca concedeix una carta de població a Sant Joan de Sineu i a Petra.
* Jaume el Just confisca a Huguet IV, comte de Squillace el Vescomtat de Bas que havia donat suport al seu germà Frederic II de Sicília.
* 15 de juny: Fundació de Bilbao. Diego López V d'Haro funda la ciutat a la riba dreta de la ria del Nerbion, en terrenys de l'església de Begoña i li atorga els Furs de Logronyo per donar sortida al comerç marítim a la Corona de Castella, estalviant d'un dia de camí respecte al port de Bermeo.
* Venceslau II, rei de Bohèmia, és coronat rei de Polònia.

## Naixements

* Constança d'Aragó, filla de Jaume el Just i Blanca de Nàpols.

## Necrològiques

* Guido Cavalcanti, poeta, un dels principals exponents del Dolce stil nuovo.

## Referències

* ↑ «Privilegi de la fundació de l'Estudi General de Lleida». Arxiu Municipal de Lleida. [Consulta: 25 maig 2024].
* ↑ «Sant Joan de Sineu». GEC. [Consulta: 25 maig 2024].
* ↑ «Pobles. Mallorca. Petra». Guia de Mallorca. Arxivat de l'original el 2008-01-03. [Consulta: 25 maig 2024].
* ↑ «Vescomtat de Bas». GEC. [Consulta: 25 maig 2024].
* ↑ Ana Isabel Álvarez Casanueva / Pedro Simón Guerrero. El monasterio de Burceña. Orígenes, fundación y desarrollo (en castellà). Ezagutu Barakaldo [Consulta: 25 maig 2024].
* ↑ «Venceslau II de Bohèmia». GEV. [Consulta: 26 mig 2024].
* ↑ «Constanza de Aragón» (en castellà). Gran Enciclopedia Aragonesa, 2000. Arxivat de l'original el 2021-05-06. [Consulta: 25 maig 2024].
* ↑ Marti, Mario. «Guido Cavalcanti». Enciclopedia Treccani. [Consulta: 26 maig 2023].
# Agostino Filippuzzi

Agostino Filippuzzi (Bolonya - Bolonya, segle XVII) va ser un compositor italià que va viure entre els segles xvi i xvii (1621-1679).
No tenim molta informació biogràfica sobre ell, sabem que va néixer a Bolonya el 1621 i que fou el professor de música de G. P. Colonna i un dels músics de la família Angelo (1651-1731). Amb el començament del segle xvii, la seva informació biogràfica es va fer molt escassa. Només sabem que al mateix segle va morir, probablement el 1679.

## Referències

* ↑ «Filippuzzi, Agostino». Treccani - Enciclopedia on line [Consulta: 18 juny 2019].
# Aethopyga

Aethopyga és un gènere d'acolorits ocells de l'ordre dels passeriformes i la família dels nectarínids (Nectariniidae), els membres de la qual són coneguts genèricament com a suimangues.
L'espècie tipus va ser designada com l'ocell del sol carmesí per George Robert Gray el 1855.

## Taxonomia

Segons la classificació del Congrés Ornitològic Internacional (versió 11.1, 2021) aquest gènere està format per 22 espècies.
* Aethopyga primigenia - suimanga de Hachisuka.
* Aethopyga boltoni - suimanga de Bolton.
* Aethopyga linaraborae - suimanga de Lina.
* Aethopyga flagrans - suimanga flamíger.
* Aethopyga guimarasensis - suimanga de clatell castany.
* Aethopyga pulcherrima - suimanga d'ales d'acer.
* Aethopyga jefferyi - suimanga de Luzon.
* Aethopyga decorosa - suimanga de Bohol.
* Aethopyga duyvenbodei - suimanga elegant.
* Aethopyga shelleyi - suimanga de Palawan.
* Aethopyga bella - suimanga orellut.
* Aethopyga gouldiae - suimanga de Gould.
* Aethopyga nipalensis - suimanga cuaverd.
* Aethopyga eximia - suimanga de flancs blancs.
* Aethopyga christinae - suimanga cuaforcat.
* Aethopyga saturata - suimanga d'armadura.
* Aethopyga siparaja - suimanga escarlata.
* Aethopyga magnifica - suimanga magnífic.
* Aethopyga vigorsii - suimanga de Vigors.
* Aethopyga mystacalis - suimanga de Java.
* Aethopyga temminckii - suimanga de Temminck.
* Aethopyga ignicauda - suimanga cua de foc.

## Referències

* ↑ Cottrell, G. William,; Cottrell, G. William; Greenway, James C.; Mayr, Ernst; Paynter, Raymond A.. Check-list of birds of the world. v.12 (1967). Cambridge: Harvard University Press, 1967, p. 270-71.
* ↑ British Museum (Natural History).. Catalogue of the genera and subgenera of birds contained in the British Museum. Londres: Printed by order of the Trustees, 1855, p. 19.
* ↑ Cottrell, G. William,; Cottrell, G. William; Greenway, James C.; Mayr, Ernst; Paynter, Raymond A.. Check-list of birds of the world. v.12 (1967). Cambridge: Harvard University Press, 1967, p. 270.
# A Marvada Carne

A Marvada Carne és una pel·lícula brasilera del 1985, produïda per Cláudio Kanhs, de Tatu Filmes, dirigida per André Klotzel i protagonitzada per Fernanda Torres, Adilson Barros i Regina Casé. Va guanyar onze premis al Festival de Gramado, el mateix any en què es va estrenar, entre ells els de millor pel·lícula pel Jurat Oficial i el Jurat Popular. El novembre de 2015 la pel·lícula va entrar a la llista feta per l'Associação Brasileira de Críticos de Cinema (Abraccine) de les 100 millors pel·lícules brasileres de tots els temps.

## Argument

A Marvada Carne és una comèdia que mostra les divertides aventures de Carula (Fernanda Torres), una senzilla noia del camp, que té un gran somni a la vida: casar-se. I per això està disposada a fer qualsevol cosa.

## Repartiment

* Adilson Barros ... Quim
* Fernanda Torres ... Carula
* Dionísio Azevedo ... Nhô Totó
* Geny Prado ... Nhá Policena
* Lucélia Maquiavelli ... Nhá Tomasa
* Nelson Triunfo ... Curupira
* Regina Casé ... Mulher Diaba
* Paco Sanches ... Serafim

## Premis

13è Festival de Gramado
* Millor pel·lícula
* Millor actriu (Fernanda Torres)
* Millor guió (André Klotzel i CA Sofredini)
* Millor director (André Klotzel)
* Millor fotografia (Pedro Farkas)
* Millor edició (Alain Fresnot)
* Millor escenografia (Adrian Cooper)
* Millor música original (Rogério Duprat)

## Referències

* ↑ «Pioneiro - Cinema - 02/04/1985». Pioneiro - Hemeroteca Digital Brasileira, Biblioteca Nacional do Brasil.
* ↑ André Dib. «Abraccine organiza ranking dos 100 melhores filmes brasileiros». Abraccine, 27-11-2015.
* ↑ «A Marvada Carne». Itaú Cultural. [Consulta: 30 juliol 2019].
* ↑ «A Marvada Carne» (en portuguese). Cinemateca Brasileira. Arxivat de l'original el 8 d’abril 2022. [Consulta: 30 juliol 2019].

## Enllaços externs

* A Marvada Carne a YouTube
# A Merca

A Merca és un municipi de la província d'Ourense a Galícia. Pertany a la comarca d'A Terra de Celanova.
Evolució demogràfica :
| 1900 | 1930 | 1950 | 1981 | 2004 |
| 4.975 | 5.463 | 6.016 | 5.054 | 2.341 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||
# A Mathematical Theory of Communication

A Mathematical Theory of Communication és un article del matemàtic Claude E. Shannon publicat a Bell System Technical Journal el 1948. Es va canviar el nom de The Mathematical Theory of Communication al llibre homònim de 1949, un petit però significatiu canvi de títol després de comprendre la generalitat d'aquest treball. Es va convertir en un dels articles científics més citats i va donar lloc al camp de la teoria de la informació.

## Publicació

L'article va ser el treball fundacional del camp de la teoria de la informació. Posteriorment es va publicar el 1949 com a llibre titulat La teoria matemàtica de la comunicació (ISBN 0-252-72546-8), que es va publicar com a butxaca el 1963 (ISBN 0-252-72548-4). El llibre conté un article addicional de Warren Weaver, que proporciona una visió general de la teoria per a un públic més general.
L'article de Shannon exposava els elements bàsics de la comunicació:
* Una font d'informació que produeix un missatge
* Un transmissor que opera al missatge per crear un senyal que es pot enviar a través d'un canal
* Un canal, que és el mitjà pel qual s'envia el senyal, que transporta la informació que compon el missatge
* Un receptor, que transforma el senyal de nou en el missatge destinat al lliurament
* Una destinació, que pot ser una persona o una màquina, per a la qual està destinat el missatge
També va desenvolupar els conceptes d'entropia i redundància de la informació i va introduir el terme bit (que Shannon va acreditar a John Tukey) com a unitat d'informació. Va ser també en aquest article que es va proposar la tècnica de codificació Shannon – Fano, una tècnica desenvolupada conjuntament amb Robert Fano .

## Referències

* ↑ Ash, Robert B. Information Theory: Tracts in Pure & Applied Mathematics. Nova York: John Wiley & Sons Inc, 1966. ISBN 0-470-03445-9.
* ↑ Yeung, Raymond W. «The Science of Information». A: Information Theory and Network Coding. Springer, 2008, p. 1–4. DOI 10.1007/978-0-387-79234-7_1. ISBN 978-0-387-79233-0.
* ↑ Van Noorden, Richard; Maher, Brendan; Nuzzo, Regina Nature, 514, 7524, 2014, pàg. 550-553. DOI: 10.1038/514550a. PMID: 25355343 [Consulta: free].

## Enllaços externs

* L'article complet, allotjat per IEEE (requereix accés)
* (PDF) "A Mathematical Theory of Communication" de CE Shannon a càrrec del Departament de Matemàtiques de Harvard, a la Universitat Harvard
* Vídeo de l'Acadèmia Khan sobre "Mathematical Theory of Communication"
# A Mesa pola Normalización Lingüística

A Mesa pola Normalización Lingüística (MNL) és una organització gallega que lluita per la normalització de la llengua gallega per mitjà de campanyes de promoció de l'ús del gallec i de conscienciació sobre problemes concrets. L'agost de 2012 va morir el seu president d'honor Avelino Pousa Antelo.

## Història

Es va crear després de l'Encontro sobre o estado actual da normalización lingüística celebrat l'any 1986 i en virtut de l'acord adoptat llavors per l'Associació d'Escriptors en Llengua Gallega, l'Asociación Sócio-Pedagóxica Galega, la Federación de Asociacións Culturais Galegas i l'Associació de la Llengua Gallega.
La seva activitat es desenvolupa en l'àmbit de l'ensenyament, el món audiovisual, la toponímia, el comerç, l'empresa, l'administració i en tota la vida pública gallega.
A finals de la dècada del 1990, SEAT va presentar un cotxe anomenat SEAT Arosa. La Mesa va iniciar una campanya consistent en l'enviament de postals amb un cotxe dibuixat a la seu de l'empresa a Barcelona sol·licitant el canvi del nom per Arousa. Finalment, SEAT va oferir a qui ho sol·licitava el canvi de placa amb el nom correcte.
Durant anys la Mesa va mantenir una disputa als jutjats contra l'Ajuntament de la Corunya pel nom de la ciutat. Finalment, la posició de l'aleshores alcalde, Paco Vázquez, contrària a la normalització, va ser desestimada.
L'any 2017, la Mesa va dur a terme una campanya anomenada «Sentido Común» consistent en una Iniciativa Legislativa Popular per a reivindicar que l'exercici del dret a la informació i atenció en gallec en l'àmbit socioeconòmic estigués materialment garantit.

## Referències

* ↑ «A Mesa pola Normalización presenta ante la RAG la iniciativa para que la ley estatal del audiovisual fomente el gallego». Europa Press, 04-10-2021. [Consulta: 3 setembre 2023].
* ↑ «A Mesa pola Normalización Lingüística mostra suport a l'OCB davant els atacs de l'extrema dreta al català». dBalears, 01-08-2023. [Consulta: 3 setembre 2023].
* ↑ «A Mesa chora o falecemento do seu presidente de Honra, Avelino Pousa Antelo - A MESA pola normalización lingüística», 23-08-2012. Arxivat de l'original el 2012-08-23. [Consulta: 3 setembre 2023].
* ↑ Carta fundacional (recuperada de Internet Archive, captura do 13 de febreiro do 2006).
* ↑ «La oferta de programación infantil en gallego es menos del 1%, critica A Mesa pola Normalización Lingüística» (en castellà), 27-04-2023. [Consulta: 3 setembre 2023].
* ↑ Paz, Rodrigo. «A Mesa pola Normalización Lingüística pide a los diputados utilizar el gallego» (en castellà), 18-08-2023. [Consulta: 3 setembre 2023].
* ↑ Información na páxina de Praza Pública
* ↑ Longalingua 16 (maio de 2008), páx. 5
* ↑ Bravo, Isabel. «A Mesa se moviliza en defensa de la toponimia galega tras la polémica de los carteles de "La Coruña" y "Sangenjo"» (en espanyol europeu), 30-06-2023. [Consulta: 3 setembre 2023].
* ↑ «Home - Sentido Común», 17-05-2017. Arxivat de l'original el 2017-05-17. [Consulta: 3 setembre 2023].
# Aklavik

Aklavik (inuvialuktun: Akłarvik) és un municipi del nord-oest del Canadà que té 594 habitants. L'alcalde és Andrew Charlie.

## Referències

* ↑ «NWT Communities - Aklavik» (en anglès). Govern dels Territoris del Nord-oest — Departament d'Afers Municipals i Comunitaris. [Consulta: 23 febrer 2018].
# Albert Yagüe Jiménez

Albert Yagüe (Vilassar de Mar, Maresme, 27 de març de 1985) és un futbolista professional català. Juga de davanter centre i el seu actual equip és el Club Esportiu Castelló de la Tercera Divisió espanyola.
Format al planter del RCD Espanyol, debuta amb el primer equip en un encontre de lliga davant el Reial Madrid, al setembre de 2005, substituint a Iván de la Peña. No té continuïtat a l'equip perico, que el cedirà durant sis mesos a la Lorca Deportiva, de Segona Divisió.
L'estiu del 2007 fitxa per la SD Eibar, amb qui roman dos anys a la categoria d'argent, a les quals marca vuit gols en 60 partits. Després del descens dels bascos a Segona B, el davanter marxa a la UD Melilla.
Des de finals de 2012 juga a les files del Club Esportiu Atlètic Balears, de Palma (Mallorca, Illes Balears), al Grup 3 de la Segona Divisió B.

## Enllaços externs

* Estadístiques en el lloc web de la Liga de Fútbol Profesional
* Fitxa del jugador
# Albert Zabel

Albert Heinrich Zabel (Berlín, 1835 - Sant Petersburg, 1910) fou un músic alemany i un notable arpista. Fou primer solista de l'orquestra de Berlín. El 1862 fou nomenat professor d'arpa del conservatori de la capital russa. Va escriure unes 40 obres.

## Referències

* ↑ Enciclopedia Hispano-Americana (en castellà), 1909. «editada entre 1909 i 2004 en 72 volums originals i 34 apèndixs.»
# Albert Wyckmans

Albert Wyckmans (Anvers, 12 de setembre de 1897 - Anvers, 20 de juny de 1985) va ser un ciclista belga que va prendre part en els Jocs Olímpics d'Anvers de 1920.
Va guanyar la medalla de bronze en la contrarellotge per equips, formant equip amb Albert de Bunné, Jean Janssens i André Vercruysse. També va prendre part en la contrarellotge individual, en què acabà el vint-i-tresè.

## Referències

* ↑ «Olympedia – Albert Wyckmans». [Consulta: 30 gener 2022].

## Enllaços externs

* Fitxa d'Albert Wyckmans a sitiodeciclismo.net
# Al-Bataïhí

Abu-Abd-Al·lah Muhàmmad al-Mamun ibn Fàtik al-Bataïhí (àrab: المأمون البطائحي, al-Maʾmūn al-Baṭāʾiḥī), més conegut simplement com al-Bataïhí (mort en 1125), fou un visir fatimita.
Originari d'una família obscura, va arribar a alts càrrecs per la protecció del visir al-Àfdal ibn Badr al-Jamalí. Va participar en l'assassinat del seu protector (1121) i el va succeir en el càrrec sota el califa al-Àmir (1101–1130). Va construir un observatori al Caire, ja projectat per al-Àfdal, sota la direcció de l'andalusí Abu-Jàfar Yússuf ibn Hasday i altres savis egipcis o estrangers; es van interrompre els treballs el 1125 quan fou destituït pel califa i arrestat acusat d'aspirar al califat. L'observatori fou demolit i els materials utilitzats per altres obres.
Finalment fou crucificat.

## Referències

* Dunlop, D.M. «al-Baṭāʾiḥī». Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Brill Online, 2016. 21 de maig de 2016 <http://www.encquran.brill.nl/entries/encyclopaedia-of-islam-2/al-bataihi-SIM_1277>
# Al-Batina

Al-Batina o al-Batinah (àrab: الباطنة, al-Bāṭina, ‘la Interior’) és una regió (míntaqa) d'Oman entre el golf d'Oman i la serralada del Hàjar, situada entre el cap de Khatmat Milaha i la vila d'Hayl Al Umayr (al sud-est de Sib i a l'oest de Mascat). La profunditat cap a l'interior oscil·la entre 16 i 32 km; a la costa la terra és arenosa i més a l'interior pedregosa fins al peu de les muntanyes, i està regada per nombrosos uadis. Al-Batina designa en general una terra baixa en oposició a al-Zahira, regió a l'oest de les muntanyes d'Hadjar, més elevada. L'activitat econòmica és la pesca i la pastura. La capital i ciutat principal és Suhar.

## Història

La regió es va convertir a l'islam el 629 per obra de Abu-Zayd al-Ansarí i Amr ibn al-As, acollits a Suhar per la família regnant dels al-Julanda. Al segle xiii fou envaïda dues vegades pels perses que s'hi van mantenir fins que els portuguesos els van expulsar el 1522; els portuguesos van cobrar el tribut que abans es pagava al rei d'Ormuz, i de fet van controlar la costa fins al 1616. Després l'ocupació fou ocasional fins al 1643, quan els yarubites els van expulsar. Suhar, la principal ciutat ja llavors, fou durant aquest domini portuguès, la rival de Mascat i Ormuz com a port comercial. Nadir Shah va provar de recuperar la Batina el 1743. El setge de Suhar va durar nou mesos (1743) i finalment els perses foren rebutjats per Àhmad ibn Saïd dels Bu Said que va adquirir un prestigi que li va valer l'imamat d'Oman per ell mateix i el sultanat de Mascat pels seus descendents.

## Demografia

Les principals tribus de la regió són els Al Sad i els Hawasina, i en menor mesura dels Bani Kharus. També hi resideixen petites tribus com els Biduwat, Al Hamad, Al Djarad, Mawalik, Nawafil, Al Bu Khurayn, Al Bu Rushayd i Shubul. La majoria de la població és ibadita.

## Divisió administrativa

Està dividida en dotze wilayes (províncies): Suhar, Ar Rustaq, Shinas, Liwa, Saham, Al Khaburah, As Suwayq, Nakhal, Wadi Al Maawil, Al Awabi, Al Musanaah i Barka.

## Referències

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «بطن». ISBN 978-84-412-1546-7.
# Acroneuria nobiliata

Acroneuria nobiliata és una espècie d'insecte plecòpter pertanyent a la família dels pèrlids.

## Referències

* ↑ Pictet, F.J., 1841. Histoire naturelle générale et particulière des insectes névroptères 1:144.
* ↑ uBio (anglès)
* ↑ Enderlein, 1909. Stett.Entomol.Z. 70:346.
* 1 2 Catalogue of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:310.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 juliol 2012].

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* Perlidae Species Listing (anglès)
* Global Species Arxivat 2016-03-03 a Wayback Machine. (anglès)
# Alcott (cràter)

Alcott és un cràter d'impacte en el planeta Venus de 66 km de diàmetre. Porta el nom de Louisa May Alcott (1832-1888), escriptora estatunidenca, i el seu nom va ser aprovat per la Unió Astronòmica Internacional el 1991.

## Referències

* ↑ «Alcott». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Alcubierre

Alcubierre és un municipi aragonès situat a la província d'Osca i enquadrat a la comarca dels Monegres. La seva superfície és de 115,29 km², amb una població de 437 habitants (INE 2005) i una densitat de 3,81 hab/km².
Aquí va néixer el bandit Mariano Gavín Suñén, més conegut com a El Cucaracha.
El 26 de juliol se celebren les seves festes patronals. S'hi celebra anualment un torneig internacional d'escacs de cert prestigi.

## Administració

| Període | Alcalde | Partit |
| 1979-1983 | José María Ferrando Gella | UCD |
| 1983-1987 | José Manuel Suñén Mené | PSOE |
| 1987-1991 | José Manuel Suñén Mené | PSOE |
| 1991-1995 | José Manuel Suñén Mené | PSOE |
| 1995-1999 | José Manuel Suñén Mené | PSOE |
| 1999-2003 | Álvaro Isidro Amador Lacambra | PSOE |
| 2003-2007 | Álvaro Isidro Amador Lacambra | PSOE |
| 2007-2011 | Álvaro Isidro Amador Lacambra | PSOE |
| 2011-2015 | Álvaro Isidro Amador Lacambra | PSOE |

## Referències

* ↑ El Cucaracha Arxivat 2007-04-27 a Wayback Machine. a la Gran Enciclopedia Aragonesa (castellà)
* ↑ «Daniel Forcén se lleva el Torneo Internacional de Ajedrez de Alcubierre» (en castellà). ganas de vivir, 23-07-2018 [Consulta: 15 juny 2019]. Arxivat 4 August 2018$^{[Datemismatch]}$ a Wayback Machine. «Còpia arxivada». Arxivat de l'original el 2018-08-04. [Consulta: 15 juny 2019].
* ↑ Ministerio de Hacienda y Administraciones Públicas (Gobierno de España). «Treinta aniversario de las primeras elecciones municipales de la democracia». Arxivat de l'original el 2014-03-06. [Consulta: 6 març 2014].
* ↑ «Alcaldes de Aragón de las elecciones de 2011». Arxivat de l'original el 2011-09-07. [Consulta: 19 desembre 2014].

## Enllaços externs

* Web de l'ajuntament (castellà)
# Alexícrates

Alexícrates (Alexicrates, Ἀλεξικράτης) fou un filòsof pitagòric que va viure en temps de Plutarc, a començament del segle primer. Ell i els seus deixebles observaven estrictament la dieta de Pitàgores i s'abstenien de menjar peix.

## Referències

* ↑ Schmitz, Leonhard. «Alexicrates». A: William Smith. Dictionary of Greek and Roman Biography and Mythology. 1. Boston: Little, Brown and Company, 1867, p. 128.
* ↑ Plutarc, Sympos. VIII p. 728
# Alexandre Soler

Alexandre Soler és el nom dels següents personatges:
* Alexandre Soler i March (Barcelona, 1874 - 1949), arquitecte
* Alexandre Soler i Marije (Barcelona, 1878-1918), escenògraf, pintor i escriptor

## Vegeu també

* Alejandro Soler
# Albert Champion

Albert Champion (París, 5 d'abril de 1878 - París, 26 d'octubre de 1927) va ser un ciclista francès que va córrer a cavall del segle xix i xx.
Durant la seva carrera esportiva aconseguí 2 victòries, entre elles la París-Roubaix de 1899.

## Palmarès

* 1899
** 1r de la París-Roubaix
* 1904
** Campió de França de mig fons

## Enllaços externs

* Fitxa d'Albert Champion
# Amniataba caudavittata

Amniataba caudavittata és una espècie de peix pertanyent a la família dels terapòntids.

## Descripció

* Pot arribar a fer 30 cm de llargària màxima.

## Alimentació

És un omnívor bentònic: els joves mengen algues i petits crustacis, mentre que els exemplars més madurs es nodreixen principalment de poliquets.

## Hàbitat

És un peix marí, d'aigua dolça i salabrosa; bentopelàgic i de clima tropical.

## Distribució geogràfica

Es troba al Pacífic occidental central: Austràlia i Nova Guinea.

## Observacions

És inofensiu per als humans.

## Referències

* ↑ Erebus (Ship).; Gray, John Edward; Richardson, John; Ross, James Clark; Terror (Ship).. The zoology of the voyage of the H.M.S. Erebus & Terror, under the command of Captain Sir James Clark Ross, during the years 1839 to 1843. By authority of the Lords Commissioners of the Admiralty. Edited by John Richardson and John Edward Gray.. Londres: E. W. Janson, 1844. DOI 10.5962/bhl.title.7364.
* 1 2 3 4 Sa-a, Pascualita; Luna, Susan M. «Amniataba caudavittata (Richardson, 1845) Yellowtail trumpeter» (en anglès). FishBase.
* 1 2 Wise, B. S.; Potter, I. C.; Wallace, J. H. «Growth, movements and diet of the terapontid Amniataba caudavittata in an Australian estuary» (en anglès). Journal of Fish Biology, 45, 6, 01-12-1994, pàg. 917–931. DOI: 10.1111/j.1095-8649.1994.tb01062.x. ISSN: 0022-1112.
* ↑ Allen, G.R., S.H. Midgley i M. Allen, 2002. Field guide to the freshwater fishes of Australia. Western Australian Museum, Perth, Austràlia Occidental. 394 p.
* ↑ Johnson, J W; Johnson, J. W. «Annotated checklist of the fishes of Moreton Bay, Queensland, Australia». Memoirs of the Queensland Museum., 43, 1999, pàg. 709–762.